CELEX: 32021D1818
Language: lt
Date: 1634256000000
Title: Tarybos sprendimas (BUSP) 2021/1818 2021 m. spalio 15 d. kuriuo pradedama Europos Sąjungos karinė mokymo misija Mozambike (EUTM Mozambique)

2021 10 18   
               
               
                  LT
               
               
                  Europos Sąjungos oficialusis leidinys
               
               
                  L 368/5
               
            
         TARYBOS SPRENDIMAS (BUSP) 2021/1818
         2021 m. spalio 15 d.
         kuriuo pradedama Europos Sąjungos karinė mokymo misija Mozambike (EUTM Mozambique)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į 2021 m. liepos 12 d. Tarybos sprendimą (BUSP) 2021/1143 dėl Europos Sąjungos karinės mokymo misijos Mozambike (EUTM Mozambique) (1),
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2021 m. liepos 12 d. Taryba priėmė sprendimą (BUSP) 2021/1143 dėl Europos Sąjungos karinės mokymo misijos Mozambike (EUTM Mozambique);
                  
               
                     (2)
                  
                  
                     2021 m. rugsėjo 28 d. (data) Politinis ir saugumo komitetas susitarė, kad EUTM Mozambique misijos planas, įskaitant kovos veiksmų taisykles, turėtų būti patvirtintas;
                  
               
                     (3)
                  
                  
                     gavus misijos vado rekomendaciją, EUTM Mozambique turėtų būti pradėta 2021 m. spalio 15 d. (data);
                  
               
                     (4)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus, todėl Danija nedalyvauja priimant šį sprendimą, jis nėra jai privalomas ar taikomas ir ji nedalyvauja finansuojant EUTM Mozambique,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas EUTM Mozambique misijos planas, įskaitant kovos veiksmų taisykles.
         
         
            2 straipsnis
            EUTM Mozambique pradedama 2021 m. spalio 15 d.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 15 d.
            
               
                  Tarybos vardu
               
               
                  Pirmininkas
               
               J. CIGLER KRALJ
            
         
         
            (1)  OL L 247, 2021 7 13, p. 93.